**Marjukka Korhonen** (s. 1968 Lappeenranta) on suomalainen kuvanveistäjä. Hän on valmistunut kuvataiteen maisteriksi vuonna 2001 Kuvataideakatemiasta, jossa hän opiskeli vuosina 1988–1993. Korhonen opiskeli myös Repin-instituutissa Pietarissa vuonna 1994. Korhosen tuotannon skaala on laaja. Se ulottuu yksittäisistä veistoksista laajoihin julkisen ympäristön suunnittelutöihin.

Julkisia teoksia
----------------

Marjukka Korhonen: *Kuusen Silmu*, 2012, Tampere.
Marjukka Korhonen ja Markus Raivio: *Ombra*, 2019, Vantaa.
Marjukka Korhonen ja Markus Raivio: *Ombra*, 2019, Vantaa. Osakuva: *Ombran* äänien ohjauslaitteet.
Korhosen ympäristöteoksiin kuuluu muun muassa vuonna 1997 Imatralle valmistunut *Imandra Idäntie*, joka ulottuu noin kymmenen kilometrin matkalle Vuoksenniskan moottoritien varrella eli valtatiellä 6 Mansikkakosken ja Kaukopään välillä. Ympäristöteoksen tilasi Kaakkois-Suomen tiepiiri. *Imandra Idäntie* -projekti alkoi vuonna 1994. Sen kanssa osittain samaan aikaan vuosina 1996–1998 valmistuivat myös (silloisen) maantie 396:n (Pietarintien) ympäristötaideteokset Imatralle. Korhonen sai näistä molemmista töistä vuonna 1996 Kaakkois-Suomen rakennus- ja ympäristötaidepalkinnon, jonka myöntää Kaakkois-Suomen taidetoimikunta ja Kaakkois-Suomen Arkkitehdit SAFA.

Vuonna 2010 valmistuivat Liikenneviraston tilaamat kaksi ympäristökohdetta Kemissä valtatie 4:llä: *Valoportti*-teos, jonka Korhonen suunnitteli yhteistyössä TaM Mari Siikosen, valosuunnittelija Ari Peltolan ja DI Antti Karjalaisen kanssa ja Korhosen suunnittelema *Hetki Kemissä*, joka käsitti kolme valtatie 4:n alikulkukäytävää.

Osana Tampereen Vuoreksen asuinalueen taideohjelmaa paljastettiin vuonna 2012 teos *Kuusen Silmu*, jonka Korhonen suunnitteli yhdessä WSP Groupin työryhmän kanssa Lappeenrannan Vapaudenaukio–Paasikivenpuiston uudistamisen yhteydessä paljastettiin vuonna 2016 teos *Ydinperhe; sisko- ja velipuoli*

Viimeisimpiä teoksia on Vantaan Keimolanmäkeen toteutettu ympäristöteos. Hankkeessa Keimolan moottoriradan ilkivallan runtelema valvontatorni muuntui interaktiiviseksi valo-äänitaideteokseksi, jota yleisö voi "soittaa". Teoksen nimi on *Ombra* ja se paljastettiin vuonna 2019. Valvontatornin uudistamiseksi järjestettiin suunnittelukilpailu, ja toteutunut teos on Marjukka Korhosen johtaman WSP Groupin suunnitteluryhmän ehdotus. Teoksen äänisuunnittelusta vastasi Markus Raivio. Keimolan valvontatorni valmistui vuonna 1966 ja sen suunnitteli arkkitehti Dag Englund.

Lähteet
-------

1. ↑  Marjukka Korhonen *Kuvataiteilijamatrikkeli*. Viitattu 18.4.2020.
2. 1 2  Korhonen, Marjukka: Marjukka Korhonen CV *Kuvataiteilijamatrikkeli*.  2018. Viitattu 18.4.2020.
3. ↑  Imandra Idäntie *Kuvataiteilijamatrikkeli*. Viitattu 18.4.2020.
4. ↑  Pihlaja, Jaakko: Tietaide somistaa Vuoksenniskan moottoritietä *Helsingin Sanomat*.  14.10.1997. Viitattu 18.4.2020.
5. ↑  Latukka, Erkki & Korhonen, Marjukka: *Vuoksenniskan moottoritie - Imandra idäntie*. Ympäristötaideteosten esittely. Kouvola: Kaakkois-Suomen tiepiiri, 1997.
6. ↑  *Taidetta arkeen – Ehdotus valtion keinoiksi edistää prosenttiperiaatetta osana julkista rakentamista – Täydentävät taustaselvitykset, artikkelit ja seminaarit*, s. 14. Helsinki: Opetus- ja kulttuuriministeriö, 2013. Teoksen verkkoversio (PDF) (viitattu 18.4.2020).
7. ↑  Valoportti *Kuvataiteilijamatrikkeli*. Viitattu 18.4.2020.
8. ↑  Kemin ohitustielle taideteos led-valoista *yle.fi*.  5.10.2010. Viitattu 18.4.2020.
9. ↑  Räinä, Alpo: [ Kestävää maisemataidetta Tikkurilan
tuotteilla]  2011. Teräsrakenneyhdistys ry. Viitattu 18.4.2020.
10. ↑  Hetki Kemissä *Kuvataiteilijamatrikkeli*. Viitattu 18.4.2020.
11. ↑  Taidetta alikulkutunneleissa Kemissä *Suomela-verkkolehti*.  Arkistoitu 6.8.2020. Viitattu 18.4.2020.
12. ↑  Taideteokset Vuoreksessa Vuores Palvelu Oy. Viitattu 18.4.2020. [vanhentunut linkki]
13. ↑  Vapaudenaukio-Paasikivenpuisto – Prosenttitaide  5.6.2015. Lappeenrannan kaupunki.  Arkistoitu 21.9.2020. Viitattu 18.4.2020.
14. ↑  Vapaudenaukiosta kaupunkilaisten uusi kohtaamispaikka – avajaiset pe 17.6.2016  17.6.2016. Lappeenrannan kaupunki.  Arkistoitu 26.12.2017. Viitattu 18.4.2020.
15. ↑  Ikola, Vilma: Autourheilulegendan Porsche mouruaa nyt Keimolan vanhassa valvontatornissa: Video näyttää, miten torni reagoi ihmisen liikkeeseen *Ilta-Sanomat*.  22.10.2019. Viitattu 18.4.2020.
16. ↑  Kivistön valokohteet Vantaan kaupunki. Viitattu 18.4.2020.